Þingskjal 660 , 139. löggjafarþing 196. mál : sérstakur skattur á fjármálafyrirtæki ( heildarlög ) . Lög nr. 155 27. desember 2010 . Lög um sérstakan skatt á fjármálafyrirtæki . Markmið . Markmið þessara laga er tvíþætt , annars vegar að afla ríkinu tekna til að mæta þeim mikla kostnaði sem fallið hefur á ríkissjóð vegna hruns íslenska fjármálakerfisins , hins vegar að draga úr áhættusækni fjármálafyrirtækja með því að leggja sérstakan skatt á skuldir þeirra vegna þeirrar kerfisáhættu með tilheyrandi kostnaði sem áhættusöm starfsemi þeirra getur haft í för með sér fyrir þjóðarbúið . Skattskyldir aðilar . Skylda til að greiða sérstakan skatt , eins og nánar er kveðið á um í lögum þessum , hvílir á fjármálafyrirtækjum , sem hafa fengið starfsleyfi sem viðskiptabanki , sparisjóður eða lánafyrirtæki , og öðrum aðilum sem hafa fengið leyfi til að taka við innlánum . Skattskylda þessi tekur einnig til útibúa erlendra fjármálafyrirtækja sem taka við innlánum eða hafa sambærilegar starfsheimildir og viðskiptabanki , sparisjóður eða lánafyrirtæki . Undanþegnir skattálagningu samkvæmt lögum þessum eru : fyrirtæki sem eru stofnuð samkvæmt sérstökum lögum til að vera eign opinberra aðila að öllu leyti nema annars sé getið í þeim lögum , Stofn til sérstaks skatts á fjármálafyrirtæki er heildarskuldir skattskylds aðila skv. 2. gr. í lok tekjuárs . Heildarskuldir skv. 1. mgr. eru skuldir , sbr. 75. gr. laga nr. 90 / 2003 , um tekjuskatt , eins og þær eru tilgreindar á skattframtali fjármálafyrirtækja samkvæmt þeim lögum . Óheimilt er að fella saman eignir og skuldir innan einstakra liða eða flokka við útreikning á skattstofni . Gjaldhlutfall . Gjaldhlutfall sérstaks skatts á fjármálafyrirtæki er 0,041% .